ค่าประเมินโดยนักวิจารณ์| คะแนนคำวิจารณ์ |
| --- |
| ที่มา | ค่าประเมิน |
| ออลมิวสิก | 3/5 stars |
| ฟิล์มแทร็กส์ | 4/5 stars |

***เดอะพริ้นซ์ออฟอียิปต์*** (อังกฤษ: ***The Prince of Egypt***) เป็นอัลบั้มเพลงประกอบภาพยนตร์แอนิเมชันเดอะพริ้นซ์ออฟอียิปต์อย่างเป็นทางการ วางจำหน่ายเมื่อวันที่ 17 พฤศจิกายน พ.ศ. 2541 โดยมีทั้งเพลงและดนตรีประกอบและเพลงที่ไม่ได้ใช้ในภาพยนตร์เรื่องนี้ อัลบั้มได้รับอันดับสูงสุดที่อันดับ 1 ในการจัดอันดับ ท็อปคอนเทมโพรารีคริสเตียน (Top Contemporary Christian) ของนิตยสารบิลบอร์ด และอันดับที่ 25 ในการจัดอันดับบิลบอร์ด 200

นอกจากอัลบั้มนี้แล้ว ยังมีการออกอัลบั้มที่มีส่วนควบ คือฉบับสำหรับนักสะสม ฉบับคันทรี และฉบับสร้างแรงบันดาลใจ รุ่นต่าง ๆ เหล่านี้มีเพลงที่ไม่ได้นำเสนอในภาพยนตร์ แต่ได้รับแรงบันดาลใจจากเรื่องราวของการอพยพในพระคัมภีร์ไบเบิล

ยังมีการตัดซิงเกิลฮิตจำนวนหนึ่งจากอัลบั้มนี้ จากเพลงลำดับแรกของอัลบั้มคือ *เวนยูบีลีฟ* (*When You Believe*) ซึ่งร้องประสานเสียงคู่โดยมารายห์ แครีและวิตนีย์ ฮิวสตัน, จากเพลงลำดับที่สิบหก *ทรูเฮฟเวนอายส์* (*Through Heaven's Eyes*) ขับร้องโดยคู่ดูโอแนวอาร์แอนด์บี เค-ซีแอนด์โจโจ (K-Ci & JoJo) และเพลงสุดท้ายของอัลบั้ม *ไอวิลเก็ตแดร์* (*I Will Get There*) ขับร้องแบบอะแคปเปลลาโดยวงอาร์แอนด์บีกลุ่มสี่ บอยซ์ทูเมน

บทเพลง
------

*ดีลิเวอร์อัส* (*Deliver Us*) เป็นเพลงเปิดตัวของภาพยนตร์เรื่องนี้ ซึ่งแสดงความรุนแรงและความยากลำบากที่ทาสชาวฮีบรูต้องทน และความสิ้นหวังของมารดาของโมเสส เพลงนี้สลับไปมาระหว่างเสียงทาสชายที่มีจังหวะกลองหนัก ๆ และเสียงผู้หญิงร้องเพลงกล่อมเด็กอย่างอ่อนโยนให้กับทารกโมเสส

เพลงกล่อมเด็กของเพลง *ดีลิเวอร์อัส* ขับร้องโดยนักร้องชาวอิสราเอล โอฟรา ฮาซา และนักแสดงสาวจากดิสนีย์ เอเดน รีเกล (Eden Riegel) ในขณะที่ดนตรีประกอบประพันธ์โดยฮันส์ ซิมเมอร์ ซึ่งคริสโตเฟอร์ โคลแมนได้อธิบายว่า *"เพลง "ดีลิเวอร์อัส" มีเสียงร้องอันทรงพลังที่คาดหวังไว้... แทร็กนี้จบลงด้วยความกะทันหันซึ่งคล้ายกับเพลงเปิดของเพลงประกอบภาพยนตร์เรื่อง* เดอะไลออนคิง *ที่ได้รับรางวัลออสการ์ซึ่งประพันธ์โดยซิมเมอร์* สตีเฟน ชวาร์ตซ์ อธิบายการใช้คำว่า *เอโลฮิม* (*Elohim*; אֱלֹהִים) ในเนื้อเพลง *"ผมต้องการคำภาษาฮีบรูที่อ้างอิงถึงพระเจ้าซึ่งมีเสียงเหมือนจริงเพื่อช่วยกำหนดเวลาและสถานที่ ตัวเลือกแรกของผมคือ อาโดนาย* (*Adonai*; אֲדֹנָי) *แต่ที่ปรึกษาด้านศาสนาในภาพยนตร์บอกผมว่าการใช้คำนั้นในบริบทนั้น ลักษณะจะเป็นการดูหมิ่นศาสนา ดังนั้นผมจึงเลือก "เอโลฮิม" แทน ส่วนหนึ่งเป็นเพราะว่ามันค่อนข้างเป็นคำโบราณและอีกส่วนหนึ่งเป็นเพราะการกำหนดคำให้เข้ากับจังหวะดนตรี !"*

*ออลไอเอเวอร์วอนเต็ด* (*All I Ever Wanted*) ขับร้องโดย *อามิก ไบแรม* (*Amick Byram*) ผู้ให้เสียงในบทโมเสส หลังจากที่โมเสสพบว่าเขาถูกรับอุปการะ ซึ่งส่งผลให้เขาตั้งคำถามเกี่ยวกับตัวตนความเป็นชาวอียิปต์และมรดกประเพณีฮีบรูของเขา จากนั้นร้องทวนซ้ำโดยลินดา ดี เชนน์ (Linda Dee Shayne) ซึ่งให้เสียงเป็นราชินีแห่งอียิปต์ ผู้ซึ่งสร้างความมั่นใจให้โมเสสถึงตำแหน่งในครอบครัวของพวกเขา เพลงนี้เขียนโดยสตีเฟน ชวาร์ตซ์ (Stephen Schwartz) ซึ่งเดินทางไปเยี่ยมชมวิหารอียิปต์เพื่อสร้างแรงบันดาลใจ *มีบางสิ่งเมื่อเดินผ่านเสาสีขาวสวยงามเหล่านั้นที่สะท้อนกับแสงจันทรเผยให้เห็นอักษรอียิปต์โบราณที่จุดประกายความคิดถึงทำนองและทำให้เกิดเพลง "ออลไอเอเวอร์วอนเต็ด"* เว็บไซต์ฟิล์มแทร็ก วิจารณ์ว่า *ออลไอเอเวอร์วอนเต็ด* ให้ความหวังและเบิกบาน คือความเป็นชวาร์ตซ์ในการจำลองแบบที่ใกล้เคียงที่สุดของบทเพลงแห่งความหวังในเพลงของฮีโร่ ที่อลัน เมนเกน (*Alan Menken*) ได้สร้างชื่อเสียงมาตลอดทศวรรษ ความแน่วแน่ในเพลงสั้น ๆ นี้แน่ชัด และการขับร้องซ้ำของราชินีก็ผสานเข้ากับท่วงทำนองของสายน้ำจาก *ดีลิเวอร์อัส* (*Deliver Us*) ในตอนท้ายได้อย่างงดงาม อย่างไรก็ตามนิตยสารเอนเตอร์เทนเมนต์วีกลี ได้วิจารณ์ว่า "แม้จะฟังเพลงไอ-วอนต์ซ้ำ ๆ (I-want, ชื่ออย่างไม่เป็นทางการของเพลงออลไอเอเวอร์วอนเต็ด) ท่อนแรกของโมเสสก็ไม่น่าจดจำ แม้ว่าในอีกฉากหนึ่งราชวงศ์ที่ชะตาตกต่ำจะช่วยผิวปากทำนองเพลงในช่วงสั้น ๆ ก็ตาม" หนังสือพิมพ์ *แอลเอวีคลี* (*LA Weekly*) รายงานว่าเป็น "บทเพลงที่ต่ำกว่ามาตรฐานเพลงหนึ่งของสตีเฟน ชวาร์ตซ์"

"ทรูเฮเวนส์อายส์" ("Through Heaven's Eyes") ขับร้องประกอบภาพยนตร์โดย ไบรอัน สโตกส์ มิตเชลล์ (Brian Stokes Mitchell) ในขณะที่ซิงเกิลเพลงป๊อปขับร้องโดยดูโอแนวอาร์แอนด์บี เค-ซีแอนด์โจโจ (K-Ci & JoJo) สโตกส์ มิตเชลล์ให้เสียงร้องเพลงของตัวละครยิโตร (Jethro; יִתְרוֹ) พ่อของซิปโปราห์ (Tzipporah; צִפּוֹרָה) และพ่อตาในอนาคตของโมเสส ซึ่งแสดงโดยแดนนี โกลเวอร์ (Danny Glover) ดนตรีและเนื้อเพลงประพันธ์โดยสตีเฟน ชวาร์ตซ์ ซึ่งกล่าวว่า เพลงนี้เป็น "เพลงโปรด" ของเขาสำหรับภาพยนตร์เรื่องนี้: *"...สตีเวน ฮิกเนอร์ (Steven Hickner) หนึ่งในผู้กำกับ มาพร้อมกับบทกวีชื่อ "เดอะเมเชอร์ออฟอะแมน" (The Measure of a Man) และผมใช้ปรัชญาในบทกวีเป็นฐานในการแต่งเนื้อเพลง..."* เว็บไซต์ฟิล์มแทร็ก กล่าวว่าเพลงนี้เป็นเพลงโปรดของผู้ฟัง แต่เสียงของสโตกส์ มิตเชลล์ กลบทับลักษณะของดนตรีโฟล์กพื้นหลัง ฟิล์มแทร็กยังวิจารณ์ว่า "เวอร์ชันของเค-ซีแอนด์โจโจ เป็นสิ่งที่นักวิจารณ์ภาพยนตร์ส่วนใหญ่ไม่สามารถให้คะแนนได้" นิตยสารเอนเตอร์เทนเมนต์วีกลี ให้คำจำกัดความว่าเพลงนี้มีรูปแบบลำนำข้างกองไฟของเพลงฮาวา นากีลา

ฟิล์มแทร็กให้หมายเหตุว่า: "เพลงเดอะเพลกส์ (The Plagues)...ย้อนแย้งลักษณะโคลงสั้น ๆ ของบทเพลงในตอนต้นของภาพยนตร์เรื่องนี้ด้วยการขับร้องที่เกี้ยวกราดอย่างจงใจ..."

รางวัลที่สำคัญ
--------------

ในงานประกาศผลอะแคเดมีอะวอร์ดครั้งที่ 71 ภาพยนตร์เรื่องนี้ได้รับรางวัลเพลงประกอบภาพยนตร์ยอดเยี่ยมจากเพลง "เวนยูบีลีฟ" และได้รับการเสนอชื่อเข้าชิงรางวัลดนตรีประกอบภาพยนตร์เพลงหรือตลกยอดเยี่ยม

รายชื่อเพลง
-----------

เพลงทั้งหมดประพันธ์โดยสตีเฟน ชวาร์ตซ์ ยกเว้นที่ระบุไว้ ดนตรีทั้งหมดประพันธ์โดยฮันส์ ซิมเมอร์

| ลำดับ | ชื่อเพลง | ผู้ขับร้อง | ยาว |
| --- | --- | --- | --- |
| 1. | "เวนยูบีลีฟ (จากเดอะพริ้นซ์ออฟอียิปต์)" (อำนวยการผลิต โดยเบบีเฟส) | มารายห์ แครี และวิตนีย์ ฮิวสตัน | 5:04 |
| 2. | "ดีลิเวอร์อัส" (อำนวยการผลิต/เรียบเรียงดนตรี โดยซิมเมอร์) | โอฟรา ฮาซา และเอเดน รีเกล | 7:15 |
| 3. | "เดอะเรไพรแมนด์" |   | 4:05 |
| 4. | "ฟอลโลวิงซิปโปราห์" |   | 1:00 |
| 5. | "ออลไอเอเวอร์วอนเต็ด (วิทควีนส์รีไพรซ์)" (อำนวยการผลิต/เรียบเรียงดนตรี โดยซิมเมอร์ และแฮรี เกรกสัน-วิลเลียมส์) | อมิก บายราม และลินดา ดี เชน | 2:51 |
| 6. | "กูดบายบราเทอร์" | โอฟรา ฮาซา | 5:33 |
| 7. | "ทรูเฮเวนส์อายส์" (อำนวยการผลิต/เรียบเรียงดนตรี โดยกาวิน กรีนาเวย์) | ไบรอัน สโตกส์ มิตเชลล์ | 3:41 |
| 8. | "เดอะเบิร์นนิงบุช" |   | 7:17 |
| 9. | "เพลย์อิงวิทเดอะบิ๊กบอยส์" (อำนวยการผลิต/เรียบเรียงดนตรี โดยจอห์น โพเวลล์) | สตีฟ มาร์ติน และมาร์ติน ชอร์ต | 2:52 |
| 10. | "คราย" |   | 3:50 |
| 11. | "แรลลี" |   | 0:42 |
| 12. | "เดอะเพลกส์" (อำนวยการผลิต/เรียบเรียงดนตรี โดยกาวิน กรีนาเวย์) | เรล์ฟ ไฟนส์ และอมิก บายราม | 2:40 |
| 13. | "เดธออฟเดอะเฟิสต์บอร์น" |   | 1:07 |
| 14. | "เวนยูบีลีฟ" (อำนวยการผลิต/เรียบเรียงดนตรี โดยซิมเมอร์) | มิเชลล์ ไฟฟ์เฟอร์ และแซลลี ดวอร์สกี | 4:55 |
| 15. | "เรดซี" |   | 5:14 |
| 16. | "ทรูเฮเวนส์อายส์" | เค-ซีแอนด์โจโจ | 5:05 |
| 17. | "ริเวอร์ลัลละบี" | เอมี แกรนต์ | 3:57 |
| 18. | "ฮิวแมนิตี" | เจสซิกา แอนดรูว์ส, คลินต์ แบล็ก, เชอร์ลีย์ ซีซาร์, เจสซี แคมเบลล์, เบท นีลเซน แชปแมน, บอยซ์ทูเมน, เควิน แมกซ์ | 4:32 |
| 19. | "ไอวิลล์เก็ตแดร์" (ประพันธ์เพลง: ไดแอน วอร์เรน) | บอยซ์ทูเมน | 4:20 |
| ความยาวทั้งหมด: | **76:00** |

เพลงโบนัสในเวอร์ชันสำหรับนักสะสม| ลำดับ | ชื่อเพลง | ผู้ขับร้อง | ยาว |
| --- | --- | --- | --- |
| 1. | "อิตทีสโอนลีบีกินนิง..." |   | 3:44 |
| 2. | "ฟรีดอม" | ไวนอนนา | 4:41 |
| 3. | "เดอะริเวอร์" | ซีซ์ วินานส์ | 3:53 |
| 4. | "ฮิวแมนิตี" | เจสซิกา แอนดรูว์ส, คลินต์ แบล็ก, เชอร์ลีย์ ซีซาร์, เจสซี แคมเบลล์, เบท นีลเซน แชปแมน, บอยซ์ทูเมน, เควิน แมกซ์ | 4:33 |
| 5. | "ทรูเฮเวนส์อายส์" | ไบรอัน สโตกส์ มิตเชลล์ | 3:37 |
| 6. | "แชเรียตเรซ" |   | 6:27 |
| ความยาวทั้งหมด: | **26:55** |

การจัดอันดับ
------------


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| อันดับรายสัปดาห์

| ตารางอันดับ (1998–1999) | อันดับสูงสุด |
| --- | --- |
| Austrian Albums (Ö3 Austria) | 48 |
| Dutch Albums (Album Top 100) | 77 |
| US *Billboard* 200 | 25 |
| US Christian Albums (*Billboard*) | 1 |

อันดับรายเดือน

| ตารางอันดับ (1999) | อันดับสูงสุด |
| --- | --- |
| South Korean Albums (RIAK) | 18 |

 | อันดับประจำปี

| ตารางอันดับ (1999) | อันดับสูงสุด |
| --- | --- |
| US *Billboard* 200 | 113 |

  |

การรับรองและยอดขาย
------------------

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Canada (Music Canada) | Gold | 50,000^ |
| United States (RIAA) | Platinum | 1,000,000^ |
| ^ตัวเลขการจัดส่งขึ้นอยู่กับการรับรองเพียงอย่างเดียว |

อ้างอิง
-------

1. ↑  เดอะพริ้นซ์ออฟอียิปต์ ที่ออลมิวสิก
2. 1 2 3 4  "Filmtracks: The Prince of Egypt (Hans Zimmer)". *filmtracks.com*. สืบค้นเมื่อ 10 กันยายน 2014.
3. ↑  "The Critical Eye | Prince of Egypt". *Purpleplanetmedia.com*. 25 พฤศจิกายน 1998. คลังข้อมูลเก่าเก็บจากแหล่งเดิมเมื่อ 2 มิถุนายน 2016. สืบค้นเมื่อ 26 มิถุนายน 2014.
4. ↑  "Advance Review of the PRINCE OF EGYPT score and song cd!!! – Ain't It Cool News: The best in movie, TV, DVD, and comic book news". *Aintitcool.com*. สืบค้นเมื่อ 26 มิถุนายน 2014.
5. ↑  Stephen Thomas Erlewine (17 พฤศจิกายน 1998). "The Prince of Egypt – Hans Zimmer | Songs, Reviews, Credits, Awards". AllMusic. สืบค้นเมื่อ 26 มิถุนายน 2014.
6. ↑  "The Prince of Egypt". Tracksounds.com. คลังข้อมูลเก่าเก็บจากแหล่งเดิมเมื่อ 4 มีนาคม 2016. สืบค้นเมื่อ 26 มิถุนายน 2014.
7. ↑  Stephen Schwartz (พฤษภาคม 2017). "Stephen Schwartz Comments on the Movie The Prince of Egypt - The Songs" (PDF). *www.stephenschwartz.com*. สืบค้นเมื่อ 29 เมษายน 2020.
8. ↑  "Breathing Life Into The Prince of Egypt". *animationartist.com*. คลังข้อมูลเก่าเก็บจากแหล่งเดิมเมื่อ 12 มกราคม 2018. สืบค้นเมื่อ 10 กันยายน 2014.
9. 1 2  "The Prince of Egypt Review - Movie Reviews and News". *EW.com*. คลังข้อมูลเก่าเก็บจากแหล่งเดิมเมื่อ 2 มิถุนายน 2014. สืบค้นเมื่อ 10 กันยายน 2014.
10. ↑  "Holy Moses! - Film - Los Angeles - Los Angeles News and Events". *LA Weekly*. 4 กันยายน 2014. สืบค้นเมื่อ 10 กันยายน 2014.
11. ↑  "Austriancharts.at – Soundtrack – The Prince of Egypt" (ภาษาเยอรมัน). Hung Medien. สืบค้นเมื่อ May 31, 2021.
12. ↑  "Dutchcharts.nl – Soundtrack – The Prince of Egypt" (ภาษาดัตช์). Hung Medien. สืบค้นเมื่อ May 31, 2021.
13. ↑  "Soundtrack Chart History (*Billboard* 200)". *Billboard*. สืบค้นเมื่อ May 31, 2021.
14. ↑  "Soundtrack Chart History (Christian Albums)". *Billboard*. สืบค้นเมื่อ May 31, 2021.
15. ↑  "자료제공:(사)한국음반산업협회/이 자료는당협회와 상의없이 가공,편집을금합니다.: 1999.01월 - POP 음반 판매량" (ภาษาเกาหลี). Recording Industry Association of Korea. คลังข้อมูลเก่าเก็บจากแหล่งเดิมเมื่อ February 28, 2009. สืบค้นเมื่อ December 25, 2021.
16. ↑  "Top Billboard 200 Albums – Year-End 1999". *Billboard*. สืบค้นเมื่อ May 31, 2021.
17. ↑  "Canadian album certifications – Var – Prince of Egypt OST". Music Canada.
18. ↑  "American album certifications – Soundtrack – The Prince of Egypt". Recording Industry Association of America. สืบค้นเมื่อ April 26, 2022.

  


|  |  |
| --- | --- |
| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ | 
* มิวสิกเบรนซ์ กลุ่มการวางจำหน่าย

 |